Vicepreședintele Huawei: Situația din România a fost o supriză pentru noi. Nu înțelegem de unde această schimbare de atitudine

"Suntem sub presiunea media de la începutul acestui an cu acuzații privind securitatea cibernetică și este nedrept ca reputația noastră să fie afectată fără dovezi. Securitatea cibernetică este un subiect fierbinte care este politizat. Nu suntem un operator de rețea, ci furnizor de soluții de rețea și soluțiile noastre nu au pus niciodată probleme de securitate, de asta clienții noștri au încredere în noi. Situația din România a fost o surpriză pentru noi", a spus vicepreședintele Huawei.

"Nu avem nimic de ascuns și vrem să ne întâlnim cu oficialii României. Suntem o companie importantă nu doar la nivel global, ci și în România, unde peste 80% dintre angajați sunt români și contribuim cu sute de milioane de euro la buget prin taxele și impozitele plătite. Suntem de 17 ani în România, am avut un dialog bun și nu înțelegem exact cum s-a schimbat această atitudine care apare în presă.", a spus acesta.

"Guvernul Poloniei a publicat acest Memorandum pe pagina de internet. Analizând acest document a reieșit grija Guvernului polonez pentru a asigura securitatea rețelelor. Oficialii guvernamentali, printre care ministrul digitalizării și ai autorității de reglementare din această țară, au spus că acest document nu înseamnă excluderea cuiva, ci impunerea unor standarde de securitate. Dintr-o dată auzim voci diferite aici în România și câtă vreme nu am văzut acel Memorandum am dori să ne întâlnim și să aflăm intențiile autorităților române.

Dacă Guvernul unei țări face anumite declarații împotriva noastră vrem anumite clarificări. Dar nu am văzut Memorandumul. Vrem să vedem dacă vor să excludă sau să dezavantajeze pe cineva din piața.", a spus Radoslaw Kedzia, vicepreședintele Huawei.

"Securitatea cibernetică poate fi asigurată prin certificări, teste și crearea de standarde mai degrabă decât arătând cu degetul către un jucator din piață. Să excluzi un jucător doar pentru că vine din China este o prostie. Ungaria a anunțat că nu va lua măsuri pe baza unor acuzații nefondate și că va introduce stanarde de securitate și cu siguranță nu va exclude Huawei din piață. În Slovacia, prim-ministrul a spus la fel, în Austria, și Germania - guvernele și serviciile de informații au spus la fel că nu vor exclude pe nimeni din cauza presiunilor SUA. La fel și în Italia și Bulgaria.", a spus oficialul Huawei.

"A acționa în justitie Guvernul este una din optiuni, dar nu cred ca se va ajunge acolo pentru ca ar fi o incalcare a multor tratate internationale. Am încredere că Guvernul României este responsabil și va lua decizia corectă.", a declarat Radoslaw Kedzia, vicepreședintele Huawei.





"Clienții au încredere în noi. Până acum am semnat peste 50 de contracte 5G la nivel global, 28 de contracte în Europa. După restricțiile SUA, am semnat 20 de contracte 5G pentru că soluțiile noastre sunt sigure și eficiente din punct de vedere al costurilor", a spus acesta.

Cum răspunde vicepreședintele Huawei acuzațiilor care i s-au adus producătorului chinez în Cehia

"Am râs bine pe marginea acestui subiect. Media serioasă nu a luat în serios această informație pentru că este plină de speculații. Orice companie are soluții CRM (n.a Customer Relationship Managament - soluții de management al relațiilor cu clienții) în care își notează informații despre progresul unor proiecte, inclusiv informații despre întâlnirile avute cu clienții. Dar toate informațiile de acolo erau informații accesibile public.

Când am văzut acest articol am vrut să văd cine l-a scris și am dat căutare pe Google după acel jurnalist - și poți să vezi ce vârstă are, ce a mai scris etc..astea sunt informații publice.", a spus Radoslaw Kedzia.

"Asta este o minciună. Resping categoric aceste acuzații. De ce am face asta? Este genul de articol scris special pentru a defăima compania noastră. Este un jurnalist care ne-a și contactat înainte de a publica și i-am dat punctul nostru de vedere că respectăm toate legile și reglementările în privința datelor personale. Nu transmitem date personale către ambasada Chinei ori către alte ambasade.", a spus acesta.

"Acoperirea media asupra acestui subiect a fost atât de mică încât...nu a fost luat în serios. Persoana care a scris acest articol obișnuia să fie un un jurnalist de investigații respectabil și cred că publicarea acestui articol i-a afectat reputația.", a spus oficialul Huawei.



"Cum am reacționat cu privire la acea licitație? Am protestat împotriva acelei decizii la autoritatea de concurență din Cehia, pentru că ne-au descalificat pe baza unor speculații și acuzații media și drept urmare acea licitație a fost în final anulată.", a spus Radoslaw Kedzia.

Radoslaw Kedzia, vicepreședintele Huawei pentru regiunea CEEN (Europa Centrală și de est și țările nordice), a avut vineri la București o întâlnire cu presa pe tema statutului Huawei în Europa și în lume, în contextul relațiilor tensionate dintre China și SUA.Acesta a răspuns întrebărilor legate de acuzațiile care i se aduc producătorului chinez la nivel internațional dar și asupra situației companiei în țările din regiune în contextul lansării rețelelor 5G.Acesta a spus că Huawei a transmis săptămâna trecută către Guvern, Ministerul Comunicațiilor și ANCOM solicitări pentru o întâlnire legată de toate acuzațiile care i se aduc, precum și pe tema Memorandumului 5G semnat între România și SUA care nu a fost încă publicat.Acesta a precizat că alte țări din regiune au avut o atitudine mai rezervată față de presiunile SUA.Acesta a dat apoi detalii despre contractele 5G încheiate atât la nivel global, cât și în Europa, în ciuda restricțiilor SUA., a dat câteva exemple de operatori mobili care și-au lansat deja comercial rețele 5G folosind soluțiile Huawei:Amintim faptul că, producătorul chinez fiind prezent cu soluțiile sale și în rețelele 2G, 3G, 4G ale celorlalți operatori mobili din țară.Înainte de a ocupa actuala funcție în cadrul Huawei,Conform sursei citate, filiala cehă a Huawei ar fi colectat în secret date sensibile ale clienților săi, funcționarilor și oamenilor de afaceri cu care derulează negocieri comerciale și ar fi împărtășit aceste informații cu ambasada Chinei din Praga."Responsabilii, care au lucrat ani de zile pentru Huawei, le-au dezvăluit reporterilor noștri că erau obligați să introducă pe o bază de date, pe lângă informațiile comerciale legate de clienții lor, cele legate de viața lor privată. Este vorba de date legate de numărul de copii, cum își petrec timpul liber și situația lor financiară", potrivit sursei citate.HotNews.ro i-a semnalat apoi vicepreședintelui Huawei faptul că "în ianuarie 2019, autoritățile fiscale cehe au exclus Huawei de la o licitație pentru crearea unui portal fiscal". pe baza căreia, Comisia Europeană a propus în luna martie din acest an stabilirea unor măsuri pentru securitatea rețelelor 5G în UE , pe fondul temerilor privind riscurile de securitate ale tehnologiilor chineze Huawei și ZTE.